|  |  |
| --- | --- |
| Numri i lëndës: | 2019:174492 |
| Datë: | 02.09.2019 |
| Numri i dokumentit: | 00487307 |

**P. nr. 725/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gylaj Nepola, në lëndën penale kundër të pandehurit E. K , sipas aktakuzës së PPTH në Pejë PP/II nr.1747/19 të dt.09.08.2019 për vepër penale : ,, Posedim i paautorizuar i narkotikëve, substancave psikotrope ose analoge’’nga neni 269 par.1 të KPRK-së , pas mbajtjes se seancës publike për shqyrtimin e marrëveshjes mbi pranimin e fajësisë, të mbajtur në pranin e të pandehurit E.K , mbrojtësi të tij av. Dukagjin Kërveshi nga Peja sipas autorizimit, të dhe të prokurorit të shtetit Suada Hamza , me dt.19.08.2019 ka marrë dhe botërisht ka shpallë këtë :

**A K T GJ Y K I M**

**I pandehuri E.K i lindur me dt...në P, me adresë të banimit në Pejë Rr. ..’’ i biri i I dhe nënës S e gjinisë R,Shqiptar, shtetas i Republikës së Kosovës gjendet në liri**.

**ËSHTË FAJTOR**

Për shkak se:

Me dt... rreth orës .. min në Pejë,Rr.,, W W, pa autorizim posedon substanca narkotike dhe atë narkotikun e llojit ,, Kokainë’’ me peshë të përgjithshme në sasi rreth 3.1 gram,në atë mënyrë që i pandehuri merr narkotikun e lartcekur dhe me të shkon në një lokal ku pasi lokali kontrollohet nga Policia e Kosovës i pandehuri tenton ta fsheh narkotikun të cilin e kishte ndarë në dy qese duke e futur nën dritare por hetohet nga Policia e Kosovës të cilët e bëjnë sekuestrimin e tij,

- me çka ka kryer vepër penale ,, Posedim i paautorizuar i narkotikëve, substancave

psikotrope ose analoge’’nga neni 269 par.1 të KPRK-së.

Andaj gjykata duke u bazuar në nenin 41,42,43,45,46 dhe nenit 269 par 1 të KPRK-së dhe nenit 233 par 1 ,5,12, të KPPRK-së. të pandehurin,

**E GJYKON**

1 Me gjobe në lartësi prej 700 euro të cilën gjobë i pandehuri detyrohet ta paguaj në afat prej 3 muajsh ,nga dita e plotfuqishmërisë së këtij aktgjykimi- në të kundërtën dënimi me gjobë automatikisht do të shndërrohet në dënim me burg duke iu llogaritur – 1 ditë burgu për 20 euro!.

Si dhe:

2 Me dënim burgu në kohëzgjatje prej 12 muajsh e të cilin dënim i pandehuri nuk do ta mbaj nëse brenda një viti nuk kryen ndonjë vepër tjetër penale.

Ndaj të pandehurit shqiptohet dënimi plotësues konfiskimi i narkotikut të llojit ,, Kokainë’ ’me peshë 3.1 gram !.

Obligohet i pandehuri që:

Në emër të paushallit gjyqësor ta paguaj shumën prej 20 euro, kurse në emër të shpenzimeve për kompensimin e viktimave të dhunës shumën prej 30 euro- e të gjitha këto 15 ditë pasi që aktgjykimi të merr formën e prerë.

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt. 09.08.2019 kundër të pandehurit E.K ka ngritë aktakuzë PP/II nr.1747/19 për vepër penale : ,, Posedim i paautorizuar i narkotikëve, substancave psikotrope ose analoge’’nga neni 269 par.1 të KPRK-së. , duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Bashkë me aktakuzën i ka dërguar gjykatës edhe njoftimin për marrëveshjen e lidhur për pranimin e fajësisë, në ç mënyrë është njoftuar gjykata për detalet dhe është lutur që të mbahet shqyrtimi gjyqësorë sa më shpejtë që është e mundur .

Në shqyrtimin gjyqësorë në të cilin kanë prezantuar i pandehuri E .K , mbrojtësi i tij av. Dukagjin Kërveshi dhe prokurori i shtetit Ersan Qavolli është bërë e ditur përkatësisht është konfirmuar se : i pandehuri , mbrojtësi i tij dhe prokurori i shtetit me dt. 09.08.2019 kanë lidhë marrëveshje për pranimin e fajësisë dhe të njëjtën marrëveshje sërish e kanë konfirmuar edhe në shqyrtimin gjyqësor, dhe këtë marrëveshje gjyqtari e ka pranuar – i bindur thellë se marrëveshja e tillë është bërë konform dispozitave të Kodit të procedurës Penale dhe të Kodit Penal të Republikës së Kosovës .

Pasi që u aprovua përkatësisht u pranua marrëveshja mbi pranimin e fajësisë gjyqtari e konfirmoj edhe vendimin mbi masën ndëshkuese ashtu siç është precizuar edhe në marrëveshjen për pranimin e fajësisë

Vendimi mbi shpenzimet e procedurës penale është marrë konform nenit 450 të KPPRK-së ,kurse vendimi mbi taksën për viktimat e dhunës është marrë konform Ligjit nr 05/L 036

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë –DP . P.nr.725/19 datë.19.08.2019.

Sekretarja juridike Gjyqtari

Gylaj Nepola Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .